ཚ་ཁོག་ངག་དབང་གྲགས་པ་ནི་རྒྱལ་མོ་ཚ་བ་རོང་དུ་འཁྲུངས།འཁྲུངས་འདས་ཀྱི་ལོ་ཚིགས་མི་གསལཁོང་གཞོན་ནུའི་དུས་ནས་དབུས་གཙང་དུ་ཕེབས་ཏེ་རྗེ་ཙོང་ཁ་པ་སོགས་དགེ་བའི་བཤེས་གཉེན་མང་པོའི་ཞབས་ལ་གཏུགས་ནས་སྡེ་སྣོད་གསུམ་དང་རྒྱུད་སྡེ་བཞི་ལ་ཐོས་བསམ་མཛད་པས་མཁས་པའི་གོ་འཕང་དམ་པར་མངའ་བརྙེས།རྗེ་ཙོང་ཁ་པ་ལས་བྱང་ཆུབ་ལམ་གྱི་རིམ་པའི་ཁྲིད་དང་ལམ་གྱི་གཙོ་བོ་རྣམ་གསུམ་གྱི་ཁྲིད་གསན་ཏེ་མྱོང་བ་ཐོན་པར་མཛད།ཁོང་གིས་རྗེ་ཙོང་ཁ་པས་དཀའ་བཞིའི་གྲྭ་སྐོར་མཛད་པའི་སྐབས་ནས་བཟུང་ཞབས་འབྲིང་པ་རྒྱུན་རིང་དུ་མཛད་དེ་མཉེས་པ་གསུམ་གྱིས་མཉེས་པར་མཛད།སྤྱི་ལོལོར་མདོ་སྨད་དུ་ཕེབས་ཏེ་དམུ་དགེའི་ས་ཆེར་བཀྲ་ཤིས་འཁོར་ལོའི་དགོན་དང་ཇ་ཕུའི་སྨད་དུ་སུམ་མདོ་དགོན་པ།ཇ་ཕུའི་སྐེད་དུ་བ་མགོ་དགོན་པ།ཇ་ཕུའི་སྟོད་དུ་ད་ཚང་ལྷུན་གྲུབ་གླིང་སོགས་དགོན་པ་བརྒྱ་རྩ་བརྒྱད་ཕྱག་འདེབས་མཛད་དེ་རི་བོ་དགའ་ལྡན་པའི་བསྟན་པ་རིན་པོ་ཆེ་གོང་ནས་གོང་དུ་སྤེལ་བའི་འཕྲིན་ལས་རྒྱས།རོང་སྟོན་སྨྲ་བའི་སེང་གེ་ཆེན་པོ་ནི་སྤྱི་ལོལོར་ཤར་རྒྱལ་མོ་རོང་དུ་བོན་པོའི་རིགས་སུ་འཁྲུངས།རྗེ་ཙོང་ཁ་པ་ལས་ལོ་བཅུས་གཞོན།གཞོན་པའི་དུས་ནས་དབུས་གཙང་དུ་བྱོན་ཏེ་གསང་ཕུར་རིག་པའི་གནས་ལ་འབད་འབུངས་མཛད་པས་དགུང་ལོ་ཉི་ཤུ་ཙམ་ལ་རྣམ་ངེས་ལ་མཁས་ཤིང་རིགས་པ་སྨྲ་བ་ལ་འགྲན་ཟླ་མེད་པར་གྱུར།དགུང་ལོ་ཉེར་གཉིས་པ་གྲོ་པའི་མཁན་པོ་ཀུན་དགའ་རྒྱལ་མཚན་དང་དམར་སྟོན་པའི་དྲུང་དུ་རབ་ཏུ་བྱུང་ཞིང་བསྙེན་པར་རྫོགས།བླ་མ་སོ་སོར་བསྟེན་ནས་སྡེ་སྣོད་མཐའ་དག་ལ་དབང་ཐོབ་པར་གྱུར།དགུང་ལོ་ཉེར་བདུན་པ་ལ་མཁས་ཆེན་གཡག་པ་དང་མཇལ་ཏེ་ས་ལུགས་ཀྱི་མདོའི་བཤད་སྲོལ་དང་ཐེག་ཆེན་ཆོ་རྗེ་ལ་གསུང་ངག་སོགས་སྔགས་ཀྱི་ཟབ་དོན་བླངས་ནས་ས་རྔོག་རྣམ་གཉིས་ཀྱི་བཤད་སྲོལ་རྒྱུན་དུ་བསྲིངས།མདོར་ན་དགུང་ལོ་ཉེར་གཉིས་ནས་གྱ་གསུམ་བར་མཁས་པའི་བྱ་བ་གསུམ་གྱིས་དུས་འདའ་བར་བྱས་སོ།།